https://esf.bg/wp-content/uploads/2019/04/logo-2.png

**СПИСЪК С ДОКУМЕНТИ**

**КЪМ ПРОЦЕДУРАТА ЗА ИЗБОР НА ПАРТНЬОРСКИ ОРГАНИЗАЦИИ НА ОБЩИНА БЛАГОЕВГРАД**

за подготовка и реализиране на проект за изпълнение на мерки

за приобщаване на уязвими групи по интегрирана процедура

**BG05M9OP001‐2.056 ‐ „СОЦИАЛНО‐ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 2,** чрез директно предоставяне на безвъзмездна финансова помощ по Оперативна програма „Развитие на човешките ресурси” 2014-2020 г. и Оперативна програма „Наука и образование за интелигентен растеж” 2014-2020 г.

Гр. Благоевград, 2021 г.

**І. Документи за организациите кандидат-партньори (представят се за всеки от кандидат-партньорите):**

1. **Декларация на партньор (само за бюджетни организации)** – (***Приложение III***) - Попълва се от лицето овластено да представлява партньора.
2. **Декларация на партньора (само за партньори различни от държавни/бюджетни администрации**) - (***Приложение ІІ***). Попълва се от всички лица, които са овластени да представляват партньора, независимо дали гo представляват заедно и/или поотделно, и са вписани в Търговския регистър или в Регистъра на юридическите лица с нестопанска цел, или са определени като такива в учредителен акт, когато тези обстоятелства не подлежат на вписване.
3. **Декларация за предоставяне на данни от НСИ** - (***Приложение V***), подписва се от лицето, овластено да представлява партньора.
4. **Декларация за минимални и държавни помощи** - попълнена по образец (***Приложение IV***), подписана от представляващия партньора. Декларацията се попълва само от партньори, които ще разходват средства по проекта. Декларацията не се попълва от партньори общини, асоциирани партньори, общински/държавни училища и детски градини.
5. **Удостоверение за актуално състояние на партньора /приложимо само за партньори различни от държавните администрации - първостепенни и второстепенни разпоредители с бюджет**/ или друг еквивалентен документ - издадено не по-рано от 3 месеца преди крайната дата на кандидатстване. **В случай, че партньорът е регистриран по Закона за Търговския регистър, това обстоятелство ще се проверява по служебен път. Удостоверение не трябва да се представя за партньор бюджетни организации.** В случай на партньори - детски градини и училища, същите се проверяват служебно в съответните регистри по чл. 345 и чл. 346 от Закона за предучилищното и училищно образование(ЗПУО) и регистър БУЛСТАТ. За партньори ЮЛНЦ по ОП НОИР, Устав на ЮЛНЦ, ако същият не е достъпен за служебна проверка.
6. **Удостоверение за кодовете на икономическа дейност** на предприятието (основна икономическа дейност и допълнителна икономическа дейност) от НСИ по данни за последната приключила финансова година (**не се изисква от партньори, които не разходват средства по проекта и партньори, които участват само в дейностите по ОП НОИР).**
7. **Автобиографии на експертите - Европейски формат**

**ІІ. ДОКУМЕНТИ ЗА ДОКАЗВАНЕ НА ФИНАНСОВИЯ КАПАЦИТЕТ НА ПАРТНЬОРИТЕ**:

**1. По ОП РЧР**: Счетоводен баланс за предходната финансова година (индивидуален) - изготвен и подписан, съгласно Закона за счетоводството /**приложимо само за партньори различни от държавните администрации и такива, които не са подали към НСИ финансови отчети за предходната финансова година**/.

За новорегистрираните/новосъздадените организации – на етап подаване на проектното предложение, се прилага счетоводен баланс за месеците, през които организацията е съществувала през текущата година.

**За партньор второстепенен разпоредител с бюджетни средства - прилага се писмо за подкрепа** (в свободна форма) от съответния първостепенен разпоредител или друг документ, от който се потвърждава/доказва, че утвърдените им разходи по бюджета за текущата година, са по-високи от размера на исканата БФП, която ще разходва партньора.

**2. По ОП НОИР**: **За ЮЛНЦ - партньори по ОП НОИР**, Отчет за приходите и разходите и Счетоводен баланс за последната приключила финансова година и за текущата година. – изготвени и подписани, съгласно Закона за счетоводството (**приложимо само за партньори**

**различни от държавните администрации)**. В случай че посочените документи са публично достъпни и/или са подадени към НСИ, това обстоятелство ще се проверява по служебен път.

**Когато партньори са държавни и общински училища и детски градини**, същите следва да представят документ от съответния първостепенен разпоредител, от който се потвърждава/доказва, че утвърдените им разходи по бюджета за текущата година, са по-високи от размера на исканата БФП, която ще разходват.

**ІІІ. ДРУГИ ДОКУМЕНТИ:**

**1. За обучаваща институция**, която действа в съответствие с други нормативни актове (висше училище, професионални училища, професионален колеж и пр.) – представя се съответния учредителен документ, в случай че информацията е публична, проверката ще бъде направена служебно.

**2. Декларация за разграничаване на икономическа и неикономическа дейност** (***Приложение VII***) за **ЮЛНЦ** – партньори за дейностите по ОП НОИР.

**3. Декларация в свободен текст за ЮЛНЦ – партньори**, че не участват като партньори в други проектни предложения по Компонент 2.

**ІV. ДОКУМЕНТИ ЗА ОРГАНИЗАЦИИТЕ, АСОЦИИРАНИ ПАРТНЬОРИ:**

1.Декларация на партньор/асоциирания партньор – попълнена по образец (***Приложение III***). За асоциираните партньори - Министерство на образованието и науката, Агенцията по заетостта, Агенцията за социално подпомагане и Държавна агенция за закрила на детето, УО на ОП РЧР изисква декларацията от съответните администрации по служебен път.