https://esf.bg/wp-content/uploads/2019/04/logo-2.png

**ПРОЦЕДУРА ЗА ИЗБОР НА ПАРТНЬОРИ НА ОБЩИНА БЛАГОЕВГРАД**

Община Благоевград търси партньорски организации за подготовка и изпълнение на проект по процедура BG05M9OP001‐2.056 ‐ „СОЦИАЛНО‐ИКОНОМИЧЕСКА ИНТЕГРАЦИЯ НА УЯЗВИМИ ГРУПИ. ИНТЕГРИРАНИ МЕРКИ ЗА ПОДОБРЯВАНЕ ДОСТЪПА ДО ОБРАЗОВАНИЕ“ – КОМПОНЕНТ 2, чрез директно предоставяне на безвъзмездна финансова помощ по Оперативна програма „Развитие на човешките ресурси” 2014-2020 г. и Оперативна програма „Наука и образование за интелигентен растеж” 2014-2020 г. Общата цел на процедурата е да допринесе за повишаване качеството на живот, социалното включване и намаляване на бедността на най-маргинализираните етнически малцинства. Специфичните цели на процедурата са насочени към подкрепа на социалното включване чрез:

- Подпомагане на интеграцията на пазара на труда на маргинализирани групи (Направление 1)

- Осигуряване на достъп до образование и обучение (Направление 2)

- Подобряване достъпа до социални и здравни услуги (Направление 3)

- Развитие на местните общности и преодоляване на негативните стереотипи (Направление 4)

Партньори за дейностите по проекта могат да бъдат: работодатели, неправителствени организации, училища и детски градини, центрове за информация и професионално ориентиране, читалища, доставчици на социални и здравни услуги, социални предприятия и кооперации на хора с увреждания, обучителни организации и институции, общини.

Подробна информация, относно изискванията към партньорите и процедурата за кандидатстване може да бъде намерена на сайта на Община Благоевград тук.